Tijorat banklari tomonidan kredit portfeli tarkibida uzoq muddatli investitsiyaviy moliyalashning ulushiga qarab yuridik shaxslardan olinadigan foyda soligʻi boʻyicha soliq imtiyozlarini qoʻllash tartibi toʻgʻrisidagi nizomni tasdiqlash haqida
(resolution, 2022-05-10)

Oʻzbekiston Respublikasi Prezidentining 2009-yil 28-iyuldagi PQ-1166-son “Tijorat banklarining investitsiya loyihalarini moliyalashtirishga yoʻnaltiriladigan uzoq muddatli kreditlari ulushini koʻpaytirishni ragʻbatlantirish borasidagi qoʻshimcha chora-tadbirlar toʻgʻrisida”gi va 2015-yil 6-maydagi PQ-2344-son “Tijorat banklarining moliyaviy barqarorligini yanada oshirish va ularning resurs bazasini rivojlantirish chora-tadbirlari toʻgʻrisida”gi qarorlariga muvofiq Oʻzbekiston Respublikasi Moliya vazirligi, Markaziy bank Boshqaruvi, Davlat soliq qoʻmitasi qaror qiladi: 1. Tijorat banklari tomonidan kredit portfeli tarkibida uzoq muddatli investitsiyaviy moliyalashning ulushiga qarab yuridik shaxslardan olinadigan foyda soligʻi boʻyicha soliq imtiyozlarini qoʻllash tartibi toʻgʻrisidagi nizom ilovaga muvofiq tasdiqlansin. 2. Mazkur qaror rasmiy eʼlon qilingan kundan eʼtiboran kuchga kiradi. Ushbu Nizom Oʻzbekiston Respublikasi Prezidentining 2009-yil 28-iyuldagi PQ-1166-son “Tijorat banklarining investitsiya loyihalarini moliyalashtirishga yoʻnaltiriladigan uzoq muddatli kreditlari ulushini koʻpaytirishni ragʻbatlantirish borasidagi qoʻshimcha chora-tadbirlar toʻgʻrisida”gi va 2015-yil 6-maydagi PQ-2344-son “Tijorat banklarining moliyaviy barqarorligini yanada oshirish va ularning resurs bazasini rivojlantirish chora-tadbirlari toʻgʻrisida”gi qarorlariga muvofiq uzoq muddatli investitsiyaviy moliyalashni amalga oshiruvchi tijorat banklari tomonidan yuridik shaxslardan olinadigan foyda soligʻi boʻyicha soliq imtiyozlarini qoʻllash tartibini belgilaydi. 1. Oʻzbekiston Respublikasi Prezidentining 2009-yil 28-iyuldagi PQ-1166-son “Tijorat banklarining investitsiya loyihalarini moliyalashtirishga yoʻnaltiriladigan uzoq muddatli kreditlari ulushini koʻpaytirishni ragʻbatlantirish borasidagi qoʻshimcha chora-tadbirlar toʻgʻrisida”gi va 2015-yil 6-maydagi PQ-2344-son “Tijorat banklarining moliyaviy barqarorligini yanada oshirish va ularning resurs bazasini rivojlantirish chora-tadbirlari toʻgʻrisida”gi qarorlariga muvofiq tijorat banklari 2020-yilning 1-yanvariga qadar kredit portfeli tarkibida uzoq muddatli investitsiyaviy moliyalashning ulushiga qarab tabaqalashtirilgan stavkalar boʻyicha yuridik shaxslardan olinadigan foyda soligʻini toʻlaydilar. 2. Ushbu Nizomda quyidagi asosiy tushunchalar qoʻllaniladi: uzoq muddatli investitsiyaviy moliyalash — uch yildan kam boʻlmagan muddatga beriladigan investitsiyaviy kreditlar va lizing xizmatlari, shu jumladan banklar tomonidan olinadigan ishlab chiqarish korxonalari negizida tashkil etiladigan kompaniyalar aktivlariga banklar tomonidan yoʻnaltiriladigan mablagʻlar; investitsiyaviy kredit (lizing) — Oʻzbekiston Respublikasining “Investitsiya faoliyati toʻgʻrisida”gi Qonunining 4-moddasida nazarda tutilgan maqsadlar uchun berilgan kreditlar (lizing); kredit portfeli — barcha kreditlar boʻyicha balans hisobvaraqlari summasi (brutto), banklar tomonidan olinadigan ishlab chiqarish korxonalari negizida tashkil etiladigan kompaniyalar aktivlariga banklar tomonidan yoʻnaltiriladigan barcha mablagʻlar, shuningdek uch yildan kam boʻlmagan muddatga berilgan lizing xizmatlari summasi. 3. Mustaqil soliq toʻlovchi boʻlgan filiallar uzoq muddatli investitsiyaviy moliyalashning ulushini mustaqil ravishda aniqlaydilar. 4. Yuridik shaxslardan olinadigan foyda soligʻi stavkasi kredit portfeli tarkibida uzoq muddatli investitsiyaviy moliyalashning ulushiga qarab tabaqalashtiriladi. Kredit portfeli tarkibida uzoq muddatli investitsiyaviy moliyalashning ulushi: 35 foizdan 40 foizgacha boʻlganda — stavka belgilangan stavkaning 80 foizini tashkil etadi; 40 foizdan 50 foizgacha boʻlganda — stavka belgilangan stavkaning 75 foizini tashkil etadi; 50 foizdan yuqori boʻlganda — stavka belgilangan stavkaning 70 foizini tashkil etadi. 5. Uzoq muddatli investitsiyaviy moliyalashning ulushi quyidagi formula asosida hisoblanadi: Uumim — uzoq muddatli investitsiyaviy moliyalashning ulushi; Umim — uzoq muddatli investitsiyaviy moliyalash; KP — Kredit portfeli. Bunda, investitsiyaviy kredit (lizing) berilgan sanasidan qatʼi nazar, uzoq muddatli investitsiyaviy moliyalash summasi va kredit portfeli summasi hisobot davri oyining oxirgi sanasiga qabul qilinadi. Oldindan uch yildan kam boʻlmagan muddatga berilgan investitsiyaviy kredit yoki lizing boʻyicha xizmatlar uch yillik davr tugagunga qadar muddatidan ilgari soʻndirilgan taqdirda, ushbu Nizom maqsadlari uchun mazkur kredit yoki lizing boʻyicha xizmatlar uzoq muddatli sifatida qaraladi. 6. Ushbu Nizomning 5-bandiga asosan aniqlangan yuridik shaxslardan olinadigan foyda soligʻining imtiyozli stavkasi Oʻzbekiston Respublikasi Soliq kodeksining 128-moddasiga asosan hisoblab chiqilgan yuridik shaxslardan olinadigan foyda soligʻi boʻyicha soliq solinadigan bazaga nisbatan qoʻllaniladi. 7. Imtiyozlarni qoʻllash uchun tijorat banklari davlat soliq xizmati organlariga hisobot yili yakuni boʻyicha Yuridik shaxslardan olinadigan foyda soligʻi hisob-kitoblarini taqdim qilish bilan bir vaqtda ushbu Nizomning 1-ilovasiga muvofiq Kredit portfeli tarkibida uzoq muddatli investitsiyaviy moliyalashning ulushi hisob-kitobi — maʼlumotnomani taqdim qiladilar. Kredit portfeli tarkibida uzoq muddatli investitsiyaviy moliyalashning ulushi hisob-kitobi — maʼlumotnoma ushbu Nizomning 1-bandida koʻrsatilgan imtiyozdan foydalanmaydigan tijorat banklari tomonidan taqdim etilmaydi. 8. Kredit portfeli tarkibida uzoq muddatli investitsiyaviy moliyalashning ulushiga qarab yuridik shaxslardan olinadigan foyda soligʻining tabaqalashtirilgan stavkalarini hisoblab chiqishning shartli misoli ushbu Nizomning 2-ilovasida keltirilgan. 9. Soliq imtiyozlarining toʻgʻri qoʻllanishi ustidan nazorat davlat soliq xizmati organlari tomonidan amalga oshiriladi. Koʻrsatkich nomi Satr kodi Summa, ming soʻm I. Uzoq muddatli investitsiyaviy moliyalash, jami (020, 030 va 040-satrlar yigʻindisi), shu jumladan: 010 29 000 uch yildan kam boʻlmagan muddatga berilgan investitsiya kreditlari (brutto*) (14700 — 15500, 15701 ning tegishli hisobvaraqlari, bundan 14900 mustasno) 020 6 000 uch yildan kam boʻlmagan muddatga koʻrsatilgan lizing xizmatlari (brutto*) (15600, 15705 ning tegishli hisobvaraqlari) 030 8 000 banklar tomonidan olingan ishlab chiqarish korxonalari negizida tashkil etiladigan kompaniyalar aktivlariga yoʻnaltirilgan mablagʻlar 040 15 000 II. Kredit portfeli, jami (060, 070 va 080-satrlar yigʻindisi), shu jumladan: 050 81 000 berilgan kreditlar summasi (brutto*) (11900 — 15500, 15700 hisobvaraqlar) 060 55 000 lizing xizmatlari (brutto*) (15600 ning tegishli hisobvaraqlari) 070 11 000 banklar tomonidan olingan ishlab chiqarish korxonalari negizida tashkil etiladigan kompaniyalar aktivlariga yoʻnaltirilgan mablagʻlar 080 15 000 III. Kredit portfeli tarkibida uzoq muddatli investitsiyaviy moliyalash ulushi (%da) ((010-satr / 050-satr) x 100) 090 35,8 IV. Yuridik shaxslardan olinadigan foyda soligʻining belgilangan stavkasi, % 100 22 V. Tuzatilgan soliq stavkasi, % 110 17,6 1. Kredit portfeli tarkibida uzoq muddatli investitsiyaviy moliyalash ulushi: 35 dan 40 foizgacha boʻlganda — stavka belgilangan stavkaning 80 foizini tashkil etadi; 40 dan 50 foizgacha boʻlganda — stavka belgilangan stavkaning 75 foizini tashkil etadi; 50 foizdan yuqori boʻlganda — stavka belgilangan stavkaning 70 foizini tashkil etadi. 2. Yuridik shaxslardan olinadigan foyda soligʻining amaldagi stavkasida 22 foiz va kredit portfeli tarkibida uzoq muddatli investitsiyaviy moliyalash ulushi sharoitida tuzatilgan soliq stavkasi 17,6 foizni (22 × 80%) tashkil etadi.